Diari Oficial de la Generalitat Valenciana


Sumari del DOGV 2187, del 18-01-1994 (1994/830277)

ORDRE de 3 de gener de 1994, de la Conselleria d'Educació i Ciència, per la qual es fa pública la convocatòria de llocs escolars en règim d'internat a l'Institut de Formació Professional Costa del Azahar, de Castelló de la Plana, per al curs 1994-95.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/01/03/(2)/dof/vci/html**

### Dades del document

Número de DOGV
:   2187

Data del DOGV
:   18-01-1994

Secció del DOGV
:   DISPOSICIONS GENERALS

Número del document
:   1994/830277


Data del document
:   03-01-1994

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 3 de gener de 1994, de la Conselleria d'Educació i Ciència, per la qual es fa pública la convocatòria de llocs escolars en règim d'internat a l'Institut de Formació Professional Costa del Azahar, de Castelló de la Plana, per al curs 1994-95. [94/0201]  
L'Institut de Formació Professional Costa del Azahar, com la resta de centres públics de la Comunitat Valenciana, es regula per les normes d'escolarització i els procediments que estableix el Decret 11/1986, de 10 de febrer, del Consell de la Generalitat Valenciana (DOGV 17.03.86) i per les disposicions que el despleguen, específicament l'Ordre de 15 de març de 1988, de la Conselleria de Cultura, Educació i Ciència (Diari Oficial de la Generalitat Valenciana de 15 d'abril de 1988).  
Aquest institut presenta la singularitat d'estar dotat de residència, la qual cosa fa possible atendre els alumnes d'ensenyaments mitjans de zones geogràfiques que presenten dificultat d'escolarització en aquests estudis.  
Per tant, en compliment de l'article 66, punt 2 de la Llei Orgànica 1/1990, de 3 d'octubre, d'Ordenació General del Sistema Educatiu, es convoquen els llocs escolars vacants a l'Institut de Formació Professional Costa del Azahar de Castelló de la Plana, amb servei de residència i menjador.  
Per tot això, fent ús de les atribucions que m'han estat conferides per l'article 35 de la Llei de Govern Valencià,  
ORDENE  
I. Convocatòria  
Primer  
Es convoquen llocs escolars amb servei de residència a l'Institut de Formació Professional Costa del Azahar de Castelló de la Plana, per tal de cursar els estudis i especialitats següents:  
- FPI en la branca administrativa, professió administrativa i comercial.  
- FPI en la branca d'hostaleria, professió cuina i professió serveis.  
- FPII en la branca d'hostaleria, especialitat hostaleria.  
El nombre de llocs i la distribució per cursos i graus estarà en funció de les vacants que es produesquen per al curs 1994/95.  
II. Requisits dels sol·licitants  
Segon  
Els alumnes que opten per demanar un lloc escolar en règim d'internat a l'Institut de Formació Professional (IFP) Costa del Azahar de Castelló hauran de complir les condicions acadèmiques i els requisits d'edat previstos en la legislació vigent per al curs o grau per al qual sol·liciten plaça. A més, hauran de residir en una localitat de la Comunitat Valenciana distant més de 30 quilòmetres de l'Institut de Formació Professional Costa del Azahar on no hi haja oferta pública del curs o grau de l'especialitat que ha de cursar l'alumne i que no puga ser escolaritzat en cap altre centre finançat amb fons públics pròxim al seu domicili.  
Aquells alumnes tindran la condició d'interns i podran usar la residència de l'IFP Costa del Azahar de dilluns a divendres. En tot cas, la seua permanència en el centre conclourà una vegada finalitzades les activitats escolars del divendres. Els desplaçaments dels caps de setmana aniran a càrrec dels interessats.  
II. Definició de les ajudes i participació  
econòmica en les despeses  
Tercer  
a) Els alumnes seleccionats per a la residència de l'IFP Costa del Azahar podran obtenir la gratuïtat dels serveis de residència i menjador, sempre que la seua renda familiar disponible es trobe dins dels mòduls que més avall s'assenyalen.  
Per a tota la convocatòria es considerarà renda familiar anual disponible la suma de les bases liquidables regulars de la Declaració de la Renda de l'exercici 1992 de tots els membres de la unitat familiar, més els ingressos exempts de l'Impost de la Renda sobre les Persones Físiques dels quals es computarà l'import íntegre.  
Per a aquesta convocatòria es considerarà unitat familiar la formada pels cònjuges i els fills menors de 18 anys, i també els majors d'aquesta edat i menors de 26 anys que hi convisquen i que no perceben cap tipus d'ingressos.  
Mòduls  
Famílies de 1 membre computable, fins a 770.000 PTA  
 " 2 membres computables, fins a 1.275.000 "  
 " 3 " " " 1.720.000 "  
 " 4 " " " 2.120.000 "  
 " 5 " " " 2.375.000 "  
 " 6 " " " 2.620.000 "  
 " 7 " " " 2.855.000 "  
 " 8 " " " 3.085.000 "   
A partir del vuitè membre, s'hauran d'afegir-hi 250.000 PTA per cada nou membre computable.  
b) Aquells alumnes les rendes familiars dels quals superen les assenyalades en els mòduls de l'apartat anterior en les quanties que a continuació s'indiquen, estaran obligats a pagar el següent:  
Aquells que les superen fins a 549.000 PTA 6.000 PTA  
De 549.001 PTA a 615.000 PTA 52.650 "  
De 615.001 PTA a 715.000 PTA 78.975 "  
De 715.001 PTA a 815.000 PTA 105.300 "  
Més de 815.000 PTA 184.275 "  
c) El pagament que poguera resultar de l'aplicació del que disposen els apartats 3.a y 3.b es fraccionarà en un màxim de tres terminis trimestrals a la bestreta, i es farà de la següent manera:   
1r. termini, en formalitzar la matrícula.  
2n. termini, durant la primera quinzena del mes de gener.  
3r. termini, durant la primera quinzena del mes de març.  
IV. Selecció dels aspirants  
Quart  
Si el nombre de sol·licitants que opten a les places amb residència ultrapassa la capacitat d'alumnes de l'internat de l'IFP Costa del Azahar, es realitzarà una selecció d'acord amb la valoració sòcio-econòmica que els corresponga segons els criteris fixats en l'apartat A del barem que figura com a annex I. El nombre d'alumnes admesos no podrà ultrapassar el nombre de places vacants.  
En cas d'empat en la puntuació sòcio-econòmica, es considerarà el rendiment acadèmic, en la forma que estableix l'apartat B del barem que figura en l'annex I.  
Si persistís l'empat, aquest es resoldrà a favor de l'alumne que tinga més puntuació en l'apartat 3 dels criteris de valoració sòcio-econòmica que figuren en l'annex I.  
Cinquè  
5.1. La plaça obtinguda s'estendrà a tot el cicle d'estudis al qual corresponga el curs sol·licitat. A tal efecte, s'entendrà que formen un únic cicle la Formació Professional de primer grau amb la Formació Professional de segon grau.  
5.2. La renovació anual de les ajudes per als diferents cursos d'un mateix cicle educatiu es produirà de manera automàtica sempre que es complesquen les condicions acadèmiques previstes en la legislació educativa vigent i que no haja variat la situació econòmica que va motivar la concessió de les esmentades ajudes.  
5.3. Per tal d'apreciar la variació de la situació econòmica dels beneficaris en els anys successius, l'IFP Costa del Azahar podrà exigir-los durant el mes de novembre de cada any la justificació de la renda anual de la unitat familiar corresponent a l'exercici immediatament anterior. Aquesta s'acreditarà mitjançant la presentació de la documentació actualitzada a què es fa referència en l'apartat setè b) d'aquesta ordre.  
5.4. S'entendrà que la situació econòmica ha variat quan supere els mòduls de renda establerts en la convocatòria anual de llocs escolars i ajudes complementàries per al curs corresponent. En aquests casos, la secretària del centre procedirà a l'obertura del corresponent expedient de revocació de les ajudes concedides, amb audiència de l'interessat.  
V. Normes de procediment  
Sisè. Sol·licituds  
El model de sol·licitud dels aspirants, publicat com a annex II, serà facilitat en les direccions territorials d'Educació, en l'IFP Costa del Azahar i en les Oficines d'Informació, Iniciatives i Reclamacions de la Generalitat Valenciana, i es podrà presentar als mateixos llocs i per qualsevol via de les establertes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El termini de presentació de les sol·licituds serà d'un mes, comptador a partir del dia de la publicació d'aquesta convocatòria en el Diari Oficial de la Generalitat Valenciana.  
Els funcionaris receptors hauran de comprovar que la sol·licitud està correctament emplenada i demanar als interessats l'esmena dels possibles defectes o la presentació de la documentació preceptiva  
Setè. Documentació  
La justificació de les situacions o circumstàncies esmentades s'acreditarà acompanyant la instància amb la documentació següent:  
a) El domicili es justificarà mitjançant la presentació d'un rebut d'aigua, llum o telèfon actualitzat, o un contracte de lloguer, acompanyat d'una fotocòpia del DNI i del NIF del pare/mare, tutor o del mateix alumne.  
b) La renda anual de la unitat familiar es justificarà mitjançant fotocòpia de la totalitat de les pàgines (inclosa la fulla de liquidació) de la declaració o declaracions de la renda dels seus membres corresponent a l'exercici 1992, degudament segellada per l'entitat on va ser presentada. Si els cònjuges no realitzen la declaració conjunta i algun d'ells no està obligat legalment a efectuar declaració de la renda, s'haurà de presentar, a més, un certificat de la delegació o administració del Ministeri d'Hisenda acreditant aquest fet.  
Quan els membres de la unitat familiar no estiguen obligats a presentar la declaració de renda de 1992 o si es tracta d'ingressos exempts d'impostos, els ingressos hauran d'acreditar-se mitjançant les certificacions que expedirà l'organisme corresponent (empresa, Institut Nacional d'Ocupació, Delegació d'Hisenda, Institut Nacional de la Seguretat Social ...).  
c) El nombre de membres de la unitat familiar es justificarà mitjançant fotocòpia del Llibre de Família.   
d) Els criteris complementaris (discapacitats, família nombrosa, etc.) s'acreditaran mitjançant fotocòpies confrontades de les certificacions o documents amb validesa oficial que s'especifiquen en l'apartat 4 dels criteris de valoració sòcio-econòmica de l'annex I.  
Si algun dels documents justificatius no fos presentat, l'administració, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, requerirà a l'interessat l'aportació d'aquest en el termini de deu dies comptadors des de l'endemà de la notificació. Si transcorregut aquest termini la documentació no hagués estat aportada, l'interessat serà exclòs de la convocatòria quan hi manque la justificació del domicili; en la resta dels casos, no se li puntuarà l'apartat corresponent.  
Vuitè. Procediment de selecció  
8.1. Les sol·licituds admeses seran valorades d'acord amb el barem establert en l'annex I. Aquesta valoració serà efectuada per una comissió constituïda pels membres següents:  
Presidenta: la Cap del Servei de Títols i Programes Complementaris de la Direcció Genral de Centres Docents.  
Vocals:  
- L'inspector-coordinador de l'equip d'inspecció de l'àrea de l'Institut de Formació Professional Costa del Azahar, de Castelló de la Plana.  
- El director del mencionat institut.  
- Un pare o mare membre del Consell Escolar del centre docent.  
- Un alumne o alumna del centre membre del Consell Escolar.   
- Un tècnic del Servei de Títols i Programes Complementaris de la Direcció General de Centres Docents.  
- El responsable de la Unitat de Beques de la Direcció Territorial d'Educació de Castelló, que farà de secretari.  
8.3. La comissió procedirà a la valoració de les sol·licituds i la documentació presentades, confeccionarà una relació ordenada per puntuació sòcio-econòmica dels seleccionats, suplents, i dels exclosos, i proposarà a la Direcció General de Centres Docents la resolució que corresponga.  
Novè. Adjudicació  
9.1. La Directora General de Centres Docents resoldrà provisionalment la convocatòria en el termini d'un mes comptador a partir de l'endemà de la data d'acabament del període de presentació de sol·licituds.  
9.2. L'esmentada resolució provisional haurà de contenir:  
- Una llista d'alumnes seleccionats, ordenada amb les puntuacions atorgades pels distints apartats de l'annex I, en què s'indique si els corresponen les ajudes complementàries.  
- Una llista d'alumnes suplents per raó de no haver-hi bastants places vacants, ordenada també d'acord amb les puntuacions atorgades.  
- Una llista d'alumnes exclosos, indicant-hi les causes d'exclusió.  
Aquesta resolució provisional serà exposada en els taulers d'anuncis de les direccions territorials d'Educació i a l'IFP Costa del Azahar de Castelló, per tal que, en el termini de 15 dies naturals comptadors des de l'endemà de l'exposició, els interessats puguen formular les reclamacions que consideren oportunes davant la Direcció General de Centres Docents.  
9.3. Una vegada resoltes les reclamacions i després de la proposta prèvia de la comissió qualificadora, la Directora General de Centres Docents dictarà la resolució definitiva de la convocatòria. Aquesta resolució serà exposada en els taulers d'anuncis de les direccions territorials d'Educació i a l'IFP Costa del Azahar de Castelló de la Plana.  
9.4. La manca de resolució definitiva de la convocatòria produeix efectes desestimatoris.  
9.5. Contra aquesta resolució definitiva, els interessats podran interposar recurs ordinari, davant el Conseller d'Educació i Ciència, en el termini de d'un mes comptador a partir del dia de l'exposició en els esmentats taulers d'anuncis.  
Deu. Incidències  
10.1. La falsedat de dades o la falsificació de documents que es presenten, demostrada en qualsevol moment, tindrà com a conseqüència la pèrdua total dels drets del sol·licitant, sense perjudici d'altres responsabilitats que li pertoquen, després de l'obertura del corresponent expedient amb audiència a l'interessat.  
10.2. Provocaran la pèrdua de les prestacions concedides:  
- La pèrdua de la condició d'alumne de l'IFP Costa del Azahar de Castelló de la Plana  
- La repetició d'un curs acadèmic.  
- La sanció disciplinària, per faltes greus o molt greus, d'acord amb la normativa vigent sobre drets i deures dels alumnes i amb la iniciació prèvia del corresponent expedient amb audiència a l'interessat.  
10.3. Els alumnes matriculats a l'IFP Costa del Azahar de Castelló de la Plana que, per raons de malaltia, estudis en l'estranger o servei militar, no puguen continuar els estudis durant el curs 1994/95, podran sol·licitar la suspensió de la beca per a aqueix curs escolar, sempre que ho justifiquen documentalment.  
10.4. Els alumnes afectats per una situació d'excepcional gravetat que altere les circumstàncies econòmiques de la família podran sol·licitar la concessió, per al curs 1994-95, de les prestacions gratuïtes de menjador, transport o residència. En els casos en què no hi haja aquesta situació d'excepcionalitat la concessió de les prestacions gratuïtes tindrà efecte a partir de l'inici del següent curs escolar.  
En qualsevol cas caldrà que la renda familiar es trobe dins dels mòduls econòmics establerts en el punt tercer d'aquesta convocatòria.  
Les sol·licituds de revisió de les prestacions seran estudiades per la comissió qualificadora, la qual elevarà les propostes de resolució a la Directora General de Centres Docents.  
DISPOSICIONS ADDICIONALS  
Primera  
Les prestacions complementàries previstes en aquesta ordre podran ser compatibles amb l'ajuda compensatòria i l'ajuda per a despeses de material escolar de la convocatòria general de beques i ajudes a l'estudi per al curs 1994-95.  
Segona  
La participació en aquesta convocatòria és compatible amb la sol·licitud de lloc escolar que els interessats puguen fer en altres centres d'Ensenyaments Mitjans, seguint el procediment establert en la resolució que anualment dicta la Direcció General de Centres Docents.  
DISPOSICIONS FINALS  
Primera  
S'autoritza la Directora General de Centres Docents per a desplegar el que disposa aquesta ordre i a dictar les resolucions d'adjudicació dels llocs escolars, de revisió de les prestacions i aquelles altres que calguen per a l'execució d'aquesta convocatòria.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se, amb la comunicació prèvia al conseller d'Educació i Ciència recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació segons que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i els articles 57 i 58 de la Llei de la Jurisdicció Contenciosa Administrativa. Tot això sense perjudici que s'interpose qualsevol altre que s'estime procedent.  
València, 3 de gener de 1994  
El Conseller d'Educació i Ciència,  
JOAN ROMERO GONZáLEZ  
ANNEX I  
A. Criteris de valoració sòcio-econòmica  
1. Renda anual de la unitat familiar per membre computable   
 Punts  
Fins a 263.250 PTA 10   
De 263.251 a 368.550 PTA 8   
De 368.551 a 473.850 PTA 6   
De 473.851 a 579.150 PTA 4   
Més de 579.150 PTA 2   
2. Existència de germans matriculats en l'IFP Costa del Azahar  
a) Primer germà matriculat en l'institut 2  
b) Segon germà " " 1  
c) Per cada germà que el seguesca  
matriculat en l'institut 0,50  
3. Dificultats d'escolarització, fins a 10   
D'aquests 10 punts, 5 correspondran a criteris de ruralitat del municipi de residència i 5 a dificultats d'escolarització.  
4. Criteris complementaris  
Documentació que cal presentar i punts  
a) Existència de discapacitacions físiques, psíquiques o sensorials de l'alumne, pares o germans en edat escolar.  
Qualificació oficial de discapacitació expedida per la Conselleria de Treball i Seguretat Social per mitjà dels Centres de Diagnòstic de Minusvàlids: 1 punts.  
b) Condició d'orfandat de pare o mare.  
Llibre de Família o certificat del registre civil: 2 punts.  
c) Condició d'orfandat absoluta.  
Llibre de Família o certificat del Registre Civil: 5 punts.  
d) Fill/a de persona soltera, separada o divorciada.  
Llibre de Família o sentència judicial ferma de separació matrimonial o documentació equivalent: 2 punts.  
e) Condició de membre de família nombrosa de qualsevol categoria.  
Títol de família nombrosa: 1 punts.  
f) Situació de desocupació o atur laboral, sense rebre prestacions per aquest concepte, de la persona principal de la família.  
Certificat de l'Institut Nacional d'Ocupació (INEM): 2 punts.  
f) Condició d'alumne matriculat durant el curs 93-94 en centres situats en barris d'Actuació Preferent i/o en centres d'Acció Educativa Singular (CAES) o centres amb Projectes d'Actuació Educativa Preferent (PAEP).  
Certificat del director del centre escolar: 2 punts.  
B. Criteris de valoració del rendiment acadèmic  
El rendiment acadèmic es valorarà numèricament per la nota mitjana de les assignatures corresponents al curs anterior. Quan es tracte de cursos sotmesos al sistema d'avaluació contínua se'n procedirà prèviament, a efectes del còmput de la nota mitjana, a la transformació numèrica d'acord amb la taula d'equivalències següents:  
 Punts  
Molt deficient, no presentat o anul·lació  
de convocatòria 2  
Insuficient o suspés 4  
Suficient o aprovat 5  
Bé 6  
Notable 8  
Excel·lent o matrícula d'honor 10  
ANNEX II  
Instància de sol·licitud de lloc escolar en règim d'internat en l'Institut de Formació Professional Costa del Azahar, de Castelló de la Plana (curs 1994-95).  
Primer cognom ...  
Segon cognom ...  
Nom ... DNI ... Telèfon ...  
Data de naixement ... Lloc ...  
Domiciliat a ... CP ...  
Carrer/plaça ... Núm. ...  
Estudis i curs per al qual sol·licita lloc escolar ...  
   
..., ... de ... de 1994  
 Signatura  
- - - - - - - - - - - - - - - - - - - - - - - - - - - - - - - - -  
Resguard  
Sol·licitant  
Data de presentació  
(segell de l'administració)  
Documentació que hi adjunta:  
(Marqueu amb una X els documents que s'hi aporten)  
- Fotocòpia rebut aigua, llum o telèfon actualitzat, o contracte de lloguer.  
- Fotocòpia DNI i NIF pare/mare/tutor/alumne.  
- Fotocòpia completa declaració IRPF exercici 1992.  
- Certificat de la Delegació d'Hisenda de no efectuar declaració de la renda.  
- Certificacions i fotocòpies dels ingressos familiars (si no presenta declaració renda).  
- Fotocòpia del Llibre de Família.  
- Certificacions o documents acreditatius dels criteris complementaris (especifiqueu):  
- Qualificació oficial de discapacitació.  
- Certificat del registre civil o fotocòpia del Llibre de Família, acreditatiu de:  
\* Orfandat de pare o mare  
\* Orfandat absoluta  
\* Separació o solteria del pare/mare  
\* Família nombrosa  
- Certificat de l'INEM, acreditatiu de la condició d'aturat sense prestacions.  
- Certificat del director del centre CAES o PAEP d'on prové l'alumne.  
- Certificat acadèmic escolar o fotocòpia compulsada del Llibre d'Escolaritat, referides als dos últims cursos.


Còpia Permalink ELI